KOMMISSIONENS GENNEMFØRELSESAFGØRELSE

af 10. juni 2013

om finansiering af arbejdsprogrammet for 2013 vedrørende uddannelse inden for foder- og fødevaresikkerhed, dyresundhed, dyrevelfærd og plantesundhed inden for rammerne af programmet »Bedre uddannelse — større fødevaresikkerhed«

2013/C 170/07

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1) (i det følgende benævnt »finansforordningen«), særlig artikel 84,

under henvisning til Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (2) (i det følgende benævnt »gennemførelsesbestemmelserne«), særlig artikel 94,

under henvisning til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (3), særlig artikel 12, stk. 3,

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (4), særlig artikel 2, stk. 1, litra i),

under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (5), særlig artikel 66, stk. 1, litra b) og c), og

ud fra følgende betragtninger:

Ved forordning (EF) nr. 882/2004 er der fastsat generelle regler for offentlig kontrol med, om bestemmelserne overholdes korrekt, navnlig med henblik på at forebygge eller fjerne risici for mennesker og dyr eller nedbringe dem til et acceptabelt niveau og at yde garanti for fair praksis i forbindelse med handel med foderstoffer og fødevarer og beskyttelse af forbrugernes interesser. I henhold til forordningens artikel 51 kan Kommissionen arrangere kurser for det personale fra medlemsstaternes kompetente myndigheder, der har ansvaret for offentlig kontrol som omhandlet i forordningen; deltagere fra tredjelande, især udviklingslande, kan deltage i kurserne. Disse kurser kan omfatte undervisning i EU's foderstof- og fødevarelovgivning samt dyresundheds- og dyrevelfærdsbestemmelser.

Artikel 2, stk. 1, litra i), i direktiv 2000/29/EF om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet danner retsgrundlag for tilrettelæggelse af kurser i plantesundhed.

Programmet »Bedre uddannelse — større fødevaresikkerhed« er etableret af Kommissionen for at opfylde målsætningerne i forordning (EF) nr. 882/2004. I Kommissionens meddelelse »Bedre uddannelse — større fødevaresikkerhed« (6) af 20. september 2006 undersøges mulighederne for den fremtidige tilrettelæggelse af uddannelsesaktiviteter.

Arbejdsprogrammet for 2013 vedrørende uddannelse inden for foder- og fødevaresikkerhed, dyresundhed, dyrevelfærd og plantesundhed for gennemførelse af programmet »Bedre uddannelse — større fødevaresikkerhed« i medlemsstaterne bør derfor vedtages.

Ved Kommissionens afgørelse 2008/544/EF (7) af 20. juni 2008 blev »Forvaltningsorganet for Folkesundhedsprogrammet« omdannet til »Forvaltningsorganet for Sundhed og Forbrugere« (i det følgende benævnt »forvaltningsorganet«). Visse forvaltnings- og programgennemførelsesopgaver i forbindelse med de uddannelsesforanstaltninger vedrørende fødevaresikkerhed, der gennemføres i henhold til forordning (EF) nr. 882/2004 og direktiv 2000/29/EF, blev ved Kommissionens beslutning K(2008) 4943 af 9. september 2008 uddelegeret til forvaltningsorganet. Der bør derfor ydes et driftstilskud til forvaltningsorganet for 2013 til finansiering af driftsomkostninger til aktiviteter i forbindelse med programmet »Bedre uddannelse — større fødevaresikkerhed«.

I henhold til artikel 84 i finansforordningen og artikel 94, stk. 1, i gennemførelsesbestemmelserne skal der forud for indgåelsen af en forpligtelse til at afholde en udgift over Den Europæiske Unions budget foreligge en finansieringsafgørelse, som fastslår de vigtigste elementer i en foranstaltning, der medfører en udgift, og som er vedtaget af institutionen eller de myndigheder, som denne har bemyndiget.

I henhold til artikel 92 i finansforordningen skal udgifter fastsættes, anvises og betales inden for de tidsfrister, der fastsættes i gennemførelsesbestemmelserne. Disse regler skal også specificere, under hvilke betingelser for sent betalte kreditorer kan modtage morarenter, der betales over budgetposten for selve udgiften.

Denne afgørelse bør derfor fastsætte regler for betaling af morarenter som følge af for sen betaling i forbindelse med foranstaltninger, der er medtaget i arbejdsprogrammet for 2013 —

VEDTAGET DENNE AFGØRELSE:

Artikel 1

Arbejdsprogrammet for gennemførelse i 2013 af programmet »Bedre uddannelse — større fødevaresikkerhed«, jf. bilaget, vedtages hermed. Det udgør en finansieringsafgørelse som omhandlet i artikel 84 i finansforordningen.

Artikel 2

1. Det samlede tilskud til gennemførelse af arbejdsprogrammet er på 16 170 000 EUR og finansieres over følgende budgetposter i Den Europæiske Unions almindelige budget for 2013:

2. Det i stk. 1, litra d), omhandlede beløb betales til Forvaltningsorganet for Sundhed og Forbrugere og er et driftstilskud.

3. Morarenter som følge af for sen betaling kan også betales over de budgetposter, der er omhandlet i stk. 1, litra a) og b), jf. artikel 92 i finansforordningen.

Artikel 3

Kumulerede ændringer af de beløb, der er tildelt foranstaltningerne omfattet af arbejdsprogrammet, og som ikke overstiger 20 % af det i artikel 2, stk. 1, anførte maksimale tilskud, betragtes ikke som væsentlige, jf. artikel 94, stk. 4, i gennemførelsesbestemmelserne, forudsat at de ikke i betydelig grad påvirker arbejdsprogrammets karakter og målsætninger.

Den anvisningsberettigede kan foretage sådanne ændringer i overensstemmelse med principperne om forsvarlig finansiel forvaltning og proportionalitet.

(1) EUT L 298 af 26.10.2012, s. 1.

(2) EUT L 362 af 31.12.2012, s. 1.

(3) EFT L 11 af 16.1.2003, s. 1.

(4) EFT L 169 af 10.7.2000, s. 1.

(5) EUT L 165 af 30.4.2004, s. 1.

(6) KOM(2006) 519 endelig af 20. september 2006.

(7) EUT L 173 af 3.7.2008, s. 27.

BILAG

Arbejdsprogrammet for 2013 vedrørende uddannelse inden for foder- og fødevaresikkerhed, dyresundhed, dyrevelfærd og plantesundhed inden for rammerne af programmet »Bedre uddannelse — større fødevaresikkerhed«

1.1. Indledning

Dette arbejdsprogram omfatter tre gennemførelsesforanstaltninger for 2013. På grundlag af målsætningerne i forordning (EF) nr. 882/2004 og direktiv 2000/29/EF er budgetfordelingen og de primære foranstaltninger som følger:

1.2. Indkøb (gennemført ved indirekte central forvaltning): 1.2.1. Uddannelse: eksterne kontrakter vedrørende gennemførelsen af uddannelsesprogrammet 14 800 000 EUR 1.2.2. Uddannelse: it-udstyr, -værktøjer og -støtte, pr-, oplysnings- og kommunikationsmateriale samt konferencer 200 000 EUR 1.3. Andre aktioner: Driftstilskud til Forvaltningsorganet for Sundhed og Forbrugere 1 170 000 EUR I ALT 16 170 000 EUR

1.2. Offentlige kontrakter

Det samlede budget til indkøbsaftaler i 2013 beløber sig til 15 000 000 EUR.

1.2.1. Uddannelse: eksterne kontrakter vedrørende gennemførelsen af uddannelsesprogrammet

RETSGRUNDLAG

Forordning (EF) nr. 882/2004, artikel 51 og artikel 66, stk. 1, litra b)

Direktiv 2000/29/EF, artikel 2, stk. 1, litra i)

BUDGETPOST

Budgetposter: 17 04 07 01 og 17 04 04 01

VEJLEDENDE ANTAL OG ARTEN AF PLANLAGTE AFTALER

Der vil blive indgået en eller flere tjenesteydelseskontrakter eller rammetjenesteydelseskontrakter for hvert enkelt af de nedennævnte tekniske emner. Man regner med at indgå omkring 15 tjenesteydelseskontrakter eller specifikke tjenesteydelseskontrakter. Eksterne kontrahenter deltager fortrinsvis i de organisatoriske og logistiske aspekter af uddannelsesaktiviteterne.

INDHOLDET AF DE PLANLAGTE AFTALER (HVIS MULIGT)

I 2013 vedrører uddannelsestiltagene i medlemsstaterne følgende emner:

Aktiviteter Beløb i EUR HACCP 1 930 000 Dyresundhed (bier og eksotiske dyr) 1 240 000 Kontrol med fødevaretilsætningsstoffer 1 085 000 Kontrol med restkoncentrationer af veterinærlægemidler 855 000 Risikovurdering 880 000 Beredskabsplanlægning og sygdomsbekæmpelse 1 090 000 Bekæmpelse af transmissible spongiforme encephalopatier 515 000 Overvågning af nye plantesundhedsrisici 600 000 Støtte til EU's oversigtsrevisioner 855 000 Plantebeskyttelsesmidler (godkendelse og bæredygtig anvendelse) 1 165 000 Fødevarehygiejne og kontrol i primærproduktionen 975 000 Fødevarehygiejne og fleksibilitet 1 165 000 Nye fødevareundersøgelsesteknikker 615 000 RASFF 600 000 Kontrol med produktionen af sæd og embryoner 640 000 Andre emner vedrørende dyresundhed og -velfærd, plantesundhed og fødevaresikkerhed, og undersøgelser, konferencer, bistand, uddannelsesværktøjer og vurderinger 590 000 I ALT 14 800 000

GENNEMFØRELSE

14 620 000 EUR (finansiering af fødevaresikkerhedsforanstaltninger i henhold til forordning (EF) nr. 882/2004 og direktiv 2000/29/EF) vil blive forvaltet og gennemført af Forvaltningsorganet for Sundhed og Forbrugere (Kommissionens afgørelse 2008/544/EF). De resterende 180 000 EUR vil blive anvendt af Kommissionen til undersøgelser, konferencer og vurderinger.

VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER

Sandsynligvis mellem maj og september så kontrakterne kan indgås i løbet af 2013.

VEJLEDENDE BELØB FOR UDBUD

14 800 000 EUR

1.2.2. Uddannelse: it-udstyr, -værktøjer og -støtte, pr-, oplysnings- og kommunikationsmateriale samt konferencer

RETSGRUNDLAG

Forordning (EF) nr. 882/2004, artikel 66, stk. 1, litra c)

BUDGETPOST

Budgetpost: 17 01 04 05

VEJLEDENDE ANTAL OG ARTEN AF PLANLAGTE AFTALER

Man regner med at indgå omkring 2 specifikke tjenesteydelseskontrakter som led i de eksisterende rammekontrakter.

INDHOLDET AF DE PLANLAGTE AFTALER (HVIS MULIGT)

Formålet med de foranstaltninger, der skal finansieres over dette budget, er at tilrettelægge uddannelsesprogrammerne, udstyr, værktøjer og støtte inden for it- og e-learning, pr-, oplysnings- og kommunikationsmateriale samt konferencer.

GENNEMFØRELSE

Denne foranstaltning gennemføres direkte af GD for Sundhed og Forbrugere.

VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER

Sandsynligvis mellem maj og oktober.

VEJLEDENDE BELØB FOR UDBUD

200 000 EUR

1.3. Andre aktioner: Driftstilskud til Forvaltningsorganet for Sundhed og Forbrugere

RETSGRUNDLAG

Rådets forordning (EF) nr. 58/2003, navnlig artikel 12, stk. 3.

BUDGETPOST

Budgetpost: 17 01 04 31

BELØB

1 170 000 EUR

BESKRIVELSE AF OG FORMÅL MED GENNEMFØRELSESFORANSTALTNINGEN

Over dette budget finansieres det tilskud til forvaltningsorganets driftsomkostninger i 2013, der vedrører programmerne under udgiftsområde 2 i de finansielle overslag. Over budgetpost 17 01 04 31 finansieres tilskuddet til forvaltningsorganets driftsomkostninger i 2013 til den del, der vedrører programmet »Bedre uddannelse — større fødevaresikkerhed«. I henhold til artikel 12, stk. 3, i Rådets forordning (EF) nr. 58/2003 skal driftstilskuddet fradrages bevillingerne til de EU-programmer, forvaltningsorganet forvalter. Der er i budgettet for 2013 oprettet to særskilte budgetposter for det tilskud, der skal betales til forvaltningsorganet, én post for programmer under udgiftsområde 2 og én for programmer under udgiftsområde 3b i de finansielle overslag.